LAOAG CITY - Inbilin ti Bureau of Immigration and Deportation Officer ti ciudad ti Laoag a ni Atty. Francis Oca kadagiti adda iti babaen na a saan a mangipaay ti extension of stay wenno exit clearance kadagiti 10 a Chinese nationals a na-raid iti maysa nga hotel.
Dagiti nasao a Chinese nationals ket na-raid iti Fort Ilocandia Resort Hotel itay kallabes babaen kadagiti kameng ti NBI central office gapu ti maipagarup panagiwaywayat da ti on-line gambling iti nasao nga hotel.
Inbatad ti BID officer a dagiti nasao a gangannaet ket nagtalinaed pay laeng iti hotel a naka-raidan da ken saanda a mabalin ti tumalaw ditoy pagilian agingga a saan a malpas ti sangsanguen da a reklamo.
Kuna na a nagkiddaw da metten iti management ti hotel ti kopya iti dokumento dagiti Chinese nationals.
Nupay kasta, inbatad ni Oca a ti pay laeng naited kadakuada ket kopya ti pasaporte da.
ilo_Latn ilo_Latn ilo_Latn ilo_Latn ilo_Latn